# ตลาดซากแง้ว ร้านที่ 2

"เดิน-กิน-ติม ตลาดจีนโบราณชากแง้ว" ไอติมกะทิแบบไทยๆ ที่เอาไปใส่ในลูกมะพร้าว เจ้าของproudว่าทำเอง !!

เดินเข้ามาเรื่อยๆ ระหว่างทางเห็นร้านอาหารละลานตาไปหมด เดินจนมาถึงหัวมุมทางเลี้ยว ที่เป็นโรงงิ้วเก่า มีเพื่อนร่วมปริปสายขนมหวาน เหลือบไปเห็นไอติมกะทิ สาวเจ้าไม่รอช้าเดินเข้าไปชาร์จทันที.....ร้านไอติมร้านนี้ตั้งอยู่ในตลาดซากแง้ว ตรงใกล้ๆ ถึงหัวมุมทางเลี้ยวตรงโรงงิ้ว ตัวร้านเป็นเหมือนซุ้ม ข้างๆ ซุ้มจะเห็นมะพร้าวผ่าครึ่งเอาไว้ทำถ้วยไอติมอยู่เยอะพอควร ตอนที่ไปเห็นลูกค้ายืนทานกันอยู่พอสมควร เจ้าของร้านอัธยาศัยดีเป็นกันเอง ความสะอาดใช้ได้ สำหรับวันนี้ได้ลองชิม ไอติมกะทิในลูกมะพร้าว ซึ่งทางร้านบอกว่าทำเอง รสชาติไอติมไม่หวานมาก ทานไปคำแรกได้กลิ่นหอมของน้ำมะพร้าวอ่อนหอมๆ ต่อมาก็เป็นความหวาน มัน อร่อยมาก ทานแล้วอยากทานอีก ใครที่ไม่ชอบใส่ในลูกมะพร้าวอาจจะเลือกเป็นขนมปัง โคน ส่วนเครื่องก็มีให้เลือกหลากหลายเช่น ถั่ว ข้าวเหนียว 

โดยรวม ร้านนี้เป็นเหมือนซุ้มขายไอติม แต่แนะนำให้มาลองทาน การบริการดี ความสะอาดใช้ได้ ราคาเบาๆ รสชาติไอติมถูกปาก เพื่อนๆ ผ่านมาลองมาทานกันนะครับ !!